Aherrety arrpanenhel Jew-rnem akarrerrem, kwenty arlkweyew. Rernemarl akarrerrem, amern ilperr-ilperr arlwarelheley-angenh arlkwew-arlkwem, aker yep-yep-then. Rernemap iylpangkem, antyerl Akngey-wenhelarl awey alkenh-rnem Egypt-areny-rnem-wenh atweynenh awank-akerr. Rap mentyarl arew awey alkenh-rnem Israel-wenh-rnem-wenh, renh-rnem ipmew atwey-angenh. Aynikw-then amikw-then Jesus-wenh apmelerr Jerusalem-warl alhenh. Jesus-an apmerrk-anem, 12-anem, ranap aleyant ikwer-atherrel-arleng alhew.
